ລາວ​ຢືນ​ຢັນ ​ໂຄງການ​ສ້າງ​ເຂື່ອນ​ໄຊ​ຍະ​ບູລີ ຖືກຕ້ອງຕາມ ມາດຕະຖານສາກົນ ທຸກປະການ
ລັດຖະມົນຕີ​ລາວ​ຢືນ​ຢັນ​ວ່າ ການ​ສຶກສາ​ເພື່ອ​ປ້ອງ​ກັນ​ຜົນ​ກະທົບ​ ຈາກ​ການ​ສ້າງ​ເຂື່ອນ​ໄຊ​ຍະ​ບູລີ ​ປະ​ຕິ​ບັດຖືກຕ້ອງຕາມ ມາດຕະຖານ​​ສາກົນ.
ລັດຖະມົນຕີລາວຢືນຢັນວ່າ ການສຶກສາເພື່ອປ້ອງກັນຜົນກະທົບ ຈາກໂຄງການກໍ່ສ້າງເຂື່ອນ ໄຊຍະບູລີ ໄດ້ມີການປະຕິບັດຂັ້ນຕອນທຸກຢ່າງ ຕາມມາດຕະຖານສາກົນ ແລະດໍາເນີນການໂດຍຊ່ຽວຊານ ຢ່າງແທ້ຈິງ ທ່ານ ວີຣະພົນ ວີຣະວົງ ລັດຖະມົນຕີຊ່ວຍວ່າການກະຊວງພະລັງງານແລະບໍ່ແຮ່ຖະແຫຼງ ຢືນຢັນພາຍຫຼັງຈາກທີ່ໄດ້ນໍາພາຄະນະຜູ້ແທນຂອງປະເທດພາຄີໃນຄະນະກໍາມາທິການ ແມ່ນໍ້າຂອງ (MRC) ພ້ອມດ້ວຍຄະນະທູຕານຸທູດຕ່າງປະເທດໃນລາວ ແລະສື່ມວນຊົນ ລາວ ແລະຕ່າງຊາດຈໍານວນນຶ່ງ ເດີນທາງໄປກວດເບິ່ງສະພາບຄວາມເປັນຈິງຢູ່ສະຖານ ທີ່ກໍ່ສ້າງເຂື່ອນໄຊຍະບູລີ ໃນວັນທີ 16-19 ກໍລະກົດທີ່ຜ່ານມານີ້ວ່າ ນອກຈາກຄະນະຜູ້ ແທນຈະໄດ້ຮັບຮູ້ຄວາມຈິງທີ່ວ່າ ຍັງບໍ່ມີການດໍາເນີນງານກໍ່ສ້າງເຂື່ອນແຕ່ຢ່າງໃດແລ້ວ ຄະນະຜູ້ແທນກໍຍັງໄດ້ຮັບຮູ້ເຖິງຄວາມພະຍາຍາມຂອງລັດຖະບານລາວ ທີ່ຈະດໍາເນີນ ການຕ່າງໆໃຫ້ເປັນໄປຕາມຫຼັກມາດຕະຖານສາກົນອີກດ້ວຍ ທັງນີ້ ໃນສ່ວນຂອງການສຶກສາເພື່ອປ້ອງກັນຜົນກະທົບຕໍ່ສະພາບແວດລ້ອມທໍາມະຊາດ ໃນເຂດຕອນລຸ່ມຂອງເຂື່ອນນັ້ນ ທາງການລາວກໍໄດ້ວ່າຈ້າງບໍລິສັດທີ່ປຶກສາເອກກະລາດ 2 ບໍລິສັດ ຄື ບໍລິສັດ PORKY ຈາກສະວິດເຊີແລນດ໌ ກັບບໍລິສັດ CNR ຈາກຝຣັ່ງ ເພື່ອ ໃຫ້ທໍາການສຶກສາດັ່ງກ່າວ ຊຶ່ງພາຍຫຼັງຈາກໄດ້ທໍາການສຶກສາ ຕາມຫຼັກການທີ່ໄດ້ມາດ ຕະຖານສາກົນແລ້ວນັ້ນ ທັງສອງບໍລິສັດດັ່ງກ່າວກໍໄດ້ຢືນຢັນວ່າການປ້ອງກັນຜົນກະທົບ ຕໍ່ສະພາບແວດລ້ອມທໍາມະຊາດຈາກໂຄງການເຂື່ຶອນໄຊຍະບູລີນັ້ນ ສາມາດທີ່ຈະປ້ອງກັນ ໄດ້ຢ່າງແນ່ນອນ ຊຶ່ງກໍຄືການສ້າງລະບົບທາງ ປາຜ່ານ ໂດຍໃຊ້ເທກໂນໂລຈີ ທີ່ທັນສະໄໝ ພ້ອມດ້ວຍການ ສ້າງອູ່ຂອງປາ ປ່ອງປາຂຶ້ນ-ລົງ ໃນລະບົບປະຕູເດີນເຮືອ ແລະ ການສ້າງສະຖານີປາ ທີ່ຕິດຕັ້ງ ລະບົບກັງຫັນນໍ້າທີ່ເປັນມິດກັບ ປາແລະສັດນໍ້າທຸກຊະນິດ ສ່ວນ ການປ້ອງກັນຜົນກະທົບຕໍ່ບັນ ຫາດິນຕົກຕະກອນນັ້ນ ກໍຈະມີ ການກໍ່ສ້າງປະຕູລະບາຍດິນຕົກ ຕະກອນຂະໜາດ 8x3 ແມັດ ຈໍານວນ 10 ປະຕູ ທີ່ຕິດຕັ້ງຢູ່ຕໍ່າກວ່າລະດັບປະຕູນໍ້າລົ້ນ 24 ແມັດ ທີ່ຈະເປີດໃຫ້ດິນຕະກອນ ໄຫຼຜ່ານໄດ້ທັງໝົດໃນໄລຍະນໍ້ານອງ ນອກຈາກນີ້ ການທີ່ໂຄງການໄຊຍະບູລີ ເປັນເຂື່ອນປະເພດອ່າງນໍ້າໄຫຼ (Run of River) ທີ່ອ່າງຕັ້ງມີຂະໜາດ 272,000 ກິໂລແມັດມົນທົນ ສາມາດຮອງຮັບນໍ້າ ໄດ້ 735 ລ້ານ ແມັດກ້ອນ ຕົວເຂື່ອນສູງ 40 ແມັດແລະຍາວ 820 ແມັດ ທັງຍັງມີ ຊ່ອງທາງເດີນເຮືອເຂົ້າ -ອອກຢູ່ເບື້ອງເທິງ ແລະລຸ່ມ ທີ່ສາມາດຮອງຮັບເຮືອບັນທຸກສິນຄ້າ ແລະໂດຍສານຂະໜາດ 500 ໂຕນໄດ້ຕະຫຼອດປີອີກດ້ວຍນັ້ນ ກໍຍັງເຮັດໃຫ້ທາງການລາວເຊື່ອໝັ້ນໃນມາດຕະຖານ ສາກົນຂອງບໍລິສັດທີ່ປຶກສາທັງສອງດັ່ງກ່າວອີກດ້ວຍ ດັ່ງທີ່ທ່ານ ວີຣະພົນ ໄດ້ໃຫ້ການຢືນ ຢັນວ່າ: ແຕ່ຢ່າງໃດກໍຕາມ ການທີ່ຈະດໍາ ເນີນການຕໍ່ໄປນັ້ນ ທາງການລາວ ຍັງຈະຕ້ອງປະເຊີນກັບການຖືກ ຄັດຄ້ານໂຄງການຈາກເຄືອຂ່າຍ ປະຊາຊົນໄທ ເພື່ອການອະນຸລັກ ຊັບພະຍາກອນທໍາມະຊາດໃນ ລຸ່ມແມ່ນໍ້າຂອງ ທີ່ໄດ້ເຄື່ອນໄຫວ ກົດດັນທະນາຄານໄທ ແລະກຸ່ມ ບໍລິສັດ ຊ ການຊ່າງ ເພື່ອໃຫ້ຍົກ ເລີກແຜນການລົງທຶນໃນໂຄງ ການເຂື່ອນໄຊຍະບູລີ ທັງຍັງໄດ້ ມີການອອກຖະແຫຼງການຢືນ ຢັນ ເມື່ອບໍ່ນານມານີ້ດ້ວຍ ວ່າຈະຟ້ອງຮ້ອງຕໍ່ສານປົກຄອງຂອງໄທ ຖ້າຫາກວ່າກຸ່ມບໍລິສັດ ຊ ການຊ່າງ ຍັງຢືນຢັນຈະທໍາການກໍ່ສ້າງເຂື່ອນໄຊຍະບູລີຕໍ່ໄປ ແລະກໍຍັງຈະຟ້ອງຮ້ອງທະນາ ຄານໃນໄທອີກດ້ວຍ ຖ້າຫາກວ່າໄດ້ມີການຕົກລົງອະນຸມັດເງິນກູ້ໃຫ້ກັບບໍລິສັດ ຊ ການຊ່າງ ຍິ່ງໄປກວ່ານັ້ນ ການທີ່ທາງການໄທໄດ້ຕົກລົງທີ່ຈະຮັບຊື້ພະລັງງານໄຟຟ້າຈາກລາວເຖິງ 7,000 ເມກະວັດ ນັບຈາກປີ 2015 ເປັນຕົ້ນໄປນັ້ນ ເຄືອຂ່າຍປະຊາຊົນໄທ ຍັງຖືເປັນການລະ ເມີດຕໍ່ສິດທິຂັ້ນພື້ນຖານຂອງຜູ້ບໍລິໂພກໃນໄທ ກ່ຽວກັບທາງເລືອກໃນການຊົມໃຊ້ພະລັງງານ ໄຟຟ້າອີກດ້ວຍ